Pregled Elaborata o oblikovanju cene storitev javne službe Oskrba s pitno vodo v MO M. Sobota, november 2014, JP Vodovod 

Elaborat o oblikovanju cene storitev javne službe Oskrba s pitno vodo v MO M. Sobota, november 2014,( v nadaljevanju: elaborat ), je pripravljen na podlagi Uredbe o metodologiji za oblikovanje cen storitev obveznih občinskih gospodarskih javnih služb varstva okolja  -GJS ( Ur. l. RS št. 87/2012 in 109/2012, v nadaljevanju: Uredba ).

Ugotovitve:
· V skladu s 6. členom Uredbe  izvajalec pripravi elaborat enkrat letno. Če razlika med potrjeno ceno in obračunsko presega 10 % mora elaborat poslati pristojnemu občinskemu organu, ki mora začeti postopek potrjevanja cene.
· Sedaj veljavne cene so bile sprejete na Mestnem svetu Mestne občine Murska Sobota dne 24. januarja 2013 s Sklepom o spremembi cen storitev javne službe oskrba s pitno vodo v Mestni občini Murska Sobota ter objavljene v Ur. l. RS št. 16/2013 in so začele veljati 1.2.2013.
· Sama priprava elaborata temelji na določilih iz Uredbe in sicer je v 9. členu navedena vsebina po kateri mora biti pripravljen elaborat. Pripravljen elaborat vsebuje predračunsko in obračunsko količino  ter ceno opravljenih storitev za preteklo obračunsko obdobje, ki je leto 2013 in plan za leto 2015. 
· Cena storitev javne službe oskrbe s pitno vodo je sestavljena iz omrežnine in vodarine. Uvodoma so v elaboratu prikazane predračunske količine za leto 2013 na osnovi katerih je bila planirana : vodarina ( prodana voda) in omrežnina ( št. priključkov) ter dejanska obračunska količina za leto 2013 prodane vode in števila priključkov, vsi predračunski stroški za leto 2013 za izračun vodarine in omrežnine , ki so bili podlaga za potrjene cene storitev  javne službe oskrbe s pitno vodo ter dejanski obračunski stroški za preteklo obračunsko obdobje, ki so komulativno enaki kot v potrjenem letnem poročilu za leto 2013 ( op:potrjeno letno poročilo za leto 2013 podrobno ne loči stroškov med vodarino in omrežnino, zato podrobno ni bilo možno preveriti posamezne stroške, vendar se komulativno stroški ujemajo s prikazanimi obračunskimi stroški v elaboratu in stroški v potrjenem letnem poročilu za leto 2013). 
· Pod pojasnila odmikov obračunske cene od predračunske in potrjene cene storitev je prikazan padec porabe vode v zadnjih letih, s katerim izvajalec javne službe utemeljuje poglavitni razlog za negativni poslovni rezultat iz naslova vodarine v letu 2014 katerega ocenjuje v višini 39.832,83 EUR na letnem nivoju. 
Po pregledu predloženega elaborata je bilo ugotovljeno, da je tako razlika med potrjeno in obračunsko ceno opravljenih storitev za preteklo leto za vodarino 2,83 % ( op: obračunska cena znaša 0,3599 EUR/ m3, potrjena cena pa 0,3500 EUR/m3). Poglavitni razlog za odstopanje je torej zmanjšanje količine prodane vode, ki je bila v letu 2013 1.384.791 m3, planirana predračunska količina pa 1.508.931 m3, torej zmanjšanje za 124.140 m3).
Negativni poslovni rezultat iz naslova omrežnine v prevideni višini 139.533,33 EUR na letnem nivoju pa izvajalec javne službe utemeljuje z zmanjšanjem števila priključkov večjih dimenzij pri uporabnikih. Iz tabel predračunske in obračunske omrežnine za leto 2013 je namreč razvidno, da je nastala razlika med številom priključkov po posameznih dimenzijah. Poleg tega je ugotovljeno povečanje stroškov za obnovo in vzdrževanje priključkov na javni vodovod, ki so bili dejansko izvedeni v višini 234.170,59 EUR ( skupaj s stroški vodomerov ), planirani pa so bili le v višini 195.249,65 EUR ( op: stroški vodomerov posebej niso bili planirani), kar pomeni povečanje stroškov za 20%. Iz zgoraj navedenih razlogov je tako obračunska cena omrežnine višja od potrjene oz. predračunske za 21,78%. 
· V elaboratu so nadalje prikazane cene za primerljiva območja, ki so objavljena s strani Ministrstva za kmetijstvo in okolje z dne 18.4.2014, ki bistveno odstopajo od cene izvajanja javne službe ter cene javne infrastrukture od obračunske in potrjene v MOMS, vendar so  cene v MOMS za izvajanje ( op: vodarina) precej nižje od povprečja na primerljivih območjih, cene javne infrastrukture ( op: omrežnina) pa višje od povprečja na primerljivih območjih.
· V skladu z Elaboratom so prikazane predračunske količine in predračunski stroški izvajanja javne službe za prihodnje obračunsko obdobje za leto 2015 v višini 580.640,28 EUR. Planira se še  padec količine prodane vode na ocenjeni nivo v letu 2014 in sicer v višini 1.336.323 m3. Predračunski stroški izvajanja javne službe so planirani na nivoju poslovnega načrta za leto 2015, ki ga je potrdil nadzorni svet, s planiranim prenosom poslovnega rezultata iz leta 2014 v višini negativnega rezultata 39.832,83 EUR ( op: v letu 2016 tega ni več in bi se lahko eventuelno cena znižala vkolikor ostali elementi cene ostanejo na približno enakem nivoju, predvsem poraba vode) in planiranega donosa na vložena poslovno potrebna osnovna sredstva v višini 1.418,27 EUR. 
· V skladu z Uredbo se namreč lahko vkalkulira v ceno donos na vložena poslovno potrebna osnovna sredstva izvajalca, ki pa ne sme presegati 5% od vrednosti poslovno potrebnih osnovnih sredstev za neposredno opravljanje posamezne javne službe. Donos je izvajalec izračunal v višini 5% od osnovnih sredstev prikazanih v elaboratu pod prilogo št. 6 k elaboratu na nabavno sredstev potrebnih osnovnih sredstev za izvajanje te javne službe, ki so ovrednotena na vrednost 40.359,52 EUR.
· Predračunska cena vodarine za leto 2015, ki izhaja iz navedenih podatkov, bi tako po novem znašala 0,4345 EUR/ m3,kar pomeni dvig cen vodarine za 24,14% ( op: obstoječa cena vodarine je 0,35 EUR/m3).
V prikazu obračunske cene omrežnine za leto 2015 se ugotavlja razlika med predračunsko in potrjeno ceno ter dejansko obračunsko ceno, ki je višja za  21,78%. 
Osnova za izračun omrežnine v letu 2015 so stroški v višini 806.464,15 EUR 
(op: vključeni prenos poslovnega rezultata iz leta 2014 v višini negativnega rezultata v višini 139.533,33 EUR,kar je  približno na enakem nivoju kot v letu 2013 in usklajeno s  poslovnim načrtom za leto 2015 z manjšimi odstopanji).
Bistvena razlika se pojavi v številu vseh priključkov, saj je bilo leta 2013 evidentiranih 4.833 priključkov ( obračunska količina), po novih podatkih za leto 2015 pa je evidentiranih 4.711 priključkov brez blokov in 7.812 priključkov s stanovanji v blokih. Iz obrazložitve izvajalca javne službe je razvidno, da je vzrok za povečano število priključkov ta, da je na podlagi razlage Ministrstva za kmetijstvo in okolje potrebno v večstanovanjskih stavbah upoštevati za vsako stanovanje omrežnino za vodomer DN20, ne glede na dimenzijo priključka večstanovanjske stavbe ( bloka). Na izračun cene omrežnine pa vpliva tudi dejstvo, da so se ob novo nastali ceni omrežnine v skladu z Uredbo na zahtevo uporabnikov, vodomeri večjih dimenzij predelali na manjše dimenzije vodomerov.
· Delitev splošnih stroškov za leto 2015 je v skladu s sprejetim poslovnim načrtom za leto 2015 in 10. členom Uredbe, kjer je navedeno, da se splošni stroški in prihodki na javni in tržni del dejavnosti razdelijo po sodilih, ki jih sprejme pristojni organ, ki potrjuje poslovni načrt izvajalca.
· Višina najemnine za javno infrastrukturo je usklajena s podatki lastnika MOMS.
· Izračun omrežnine je pripravljen na podlagi evidentiranega novega števila priključkov in je sedaj predlagan v višini 5,7662 EUR / priključek ( za priključek DN 20) brez DDV.
Od sedaj veljavne cene za priključek DN 20, ki znaša 4,6383 EUR/ priključek brez DDV je višja za 24,32 %.
Cena omrežnine  za ostale dimenzije priključkov oz. vodomerov se spremeni v skladu s tabelo 17.2 Omrežnina in je prav tako višja za 24,32 %.
· V elaboratu je prikazana tudi analiza izračuna stroškov tipičnih uporabnikov oskrbe s pitno vodo in primerjava obstoječih cen vodooskrbe po Sloveniji, ki kaže, da je cena vodarine nekoliko nižja kot v ostalih občinah, cena omrežnine ( op: prikaz za priključek DN20) pa nekoliko višja kot v ostalih občinah.

Zaključek:
· Sprejetje predlaganega Elaborata o oblikovanju cen storitev javne službe oskrbe s pitno vodo v Mestni občini Murska Sobota in Sklepa o oblikovanju cen storitev javne službe oskrbe s pitno vodo v Mestni občini Murska Sobota pomeni za uporabnike storitev javne službe oskrbe s pitno vodo povišanje cene vodarine za  24,14% in omrežnine za 24,32% .
· Sprejetje navedenih sklepov pomeni usklajenost obračunavanja omrežnine v skladu z Uredbo in razlago Ministrstva za kmetijstvo in okolje, ki ga je pridobilo javno podjetje Komunala dne 8.1.2014.
· Po podatkih JP Vodovod razvidnih iz poslovnega načrta za leto 2015 bo s tem zmanjšana razlika v vodarini oz. izkazana izguba iz tega naslova v višini 39.832,83 EUR EUR in zmanjšana razlika v omrežnini oz. izkazana izguba iz tega naslova v višini 139.533,33 EUR.
· 

                                                                                                  Pripravila:
M. Sobota ,dne 13.1.2015                                Mestna uprava Mestne občine Murska Sobota
